Α.Ο. Αμπελοκήπων Λάρισας

Ο **Αθλητικός Όμιλος** **Αμπελοκήπων** **Λάρισας** είναι ποδοσφαιρικός σύλλογος με έδρα τη Λάρισα και εδρεύει στην ομώνυμη συνοικία. Ανήκει στη δύναμη της Ένωση Ποδοσφαιρικών Σωματείων Λάρισας με αριθμό μητρώου Ε.Π.Ο. 1583. Τα χρώματα του συλλόγου είναι το κόκκινο και το λευκό, ενώ πρόεδρος είναι ο Βαγγέλης Μόρας, πρώην ποδοσφαιριστής της εθνικής Ελλάδας. Ιδρυτής των Αμπελοκήπων ήταν ο Στέλιος Καντώνιας, μετέπειτα πρόεδρος της πρωταθλήτριας ΑΕΛ. Τον Ιανουάριο του 2020 ο σύλλογος γιόρτασε 50 χρόνια συνεχούς παρουσίας στο ελληνικό ποδόσφαιρο.

## Ιστορία
Ο σύλλογος ιδρύθηκε το 1970  στην περιοχή Αμπελόκηποι (πρώην Ταμπάκικα) της Λάρισας, στις όχθες του ποταμού Πηνειού που διασχίζει την πόλη. Ξεκίνησε από τη χαμηλότερη κατηγορία της ΕΠΣΛάρισας και συχνά τα πρώτα χρόνια αποκαλούνταν *Ταμπακιάκος,* δεδομένου του οτι Ταμπάκικα ήταν το αρχικό όνομα της συνοικίας. Κατά τη δεκαετία του '70 ο σύλλογος άρχισε να καθιερώνεται πλέον στα τοπικά πρωταθλήματα. Την περίοδο 1973-74 κέρδισε την άνοδο στην Β' ΕΠΣ Λάρισας για πρώτη φορά στην ιστορία του. Τη σεζόν 1974-75 η ομάδα αποτελούνταν από τους παρακάτω ποδοσφαιριστές: B.Παναγόπουλος (τερματοφύλακας), Μόρας, Ζάρκος, Μπαρμπαγιάννης, Στανίσης, Ραχωβίτης, Κατσίφας, Τέγος, Ηλ.Μπουροζίκας, Nάκης, Καούζος, Καρακόζογλου, Τζάνγκο, Βελης, Αντ.Ζαρκαδούλας, Οικονόμου, Γρ.Γαριφόπουλος.

Ο A.O. Αμπελοκήπων γνώρισε μεγάλη επιτυχία τη δεκαετία του 1990 όταν και αγωνίστηκε στην Δ΄ Εθνική ποδοσφαίρου ανδρών υπό την καθοδήγηση του πρώην παίκτη του ΑΟΑ Αντώνη Ζαρκαδούλα για μία σεζόν καθώς και του πρώην ποδοσφαιριστή της ΑΕΛ, Νίκου Βλαχούλη. Εκείνη την εποχή οι Αμπελόκηποι αντιμετώπισαν έμπειρες ομάδες όπως η Κοζάνη, η Καστοριά, ο Ηρακλής Πτολεμαΐδος,ο Ηρακλής Λάρισας, ο Φαλιανάκος, ο Τοξότης Λάρισας και ο Αχιλλέας Φάρσαλα. Ύστερα από υποβιβασμό τους το 1994, οι Αμπελόκηποι δεν κατάφεραν να επανέλθουν σε εθνική κατηγορία, αλλά υπήρξαν κυρίαρχη δύναμη στα πρωταθλήματα της Λάρισας, ειδικά στα μέσα της δεκαετίας του 1990.Το ρόστερ της πρωταθλήτριας ομάδας της Α' ΕΠΣΛ τη σεζόν 1990-91 με προπονητή τον Γιώργο Κουτσιμπάνη αποτελούσαν οι εξής ποδοσφαιριστές: Ευσταθίου, Μπατρακούλης, N.Αλεξούλης, Τσιώτας, M.Αλεξούδης, Βαμβακίδης, Ι.Κολοβός, Θ.Σαλογιάννης, Γ.Κολοβός, Ζαμπούνης, Ι.Ευαγγέλου, Δ.Σίμος, Ανδ.Βλαχόπουλος. Το καλοκαίρι του 1991 ο ΑΟΑ του Γιώργου Κουτσιμπάνη πραγματοποίησε προετοιμασία σε προπονητικό κέντρο στο Κιουστεντίλ της Βουλγαρίας, δείγμα της επαγγλματικής οργάνωσης του συλλόγου.

Το 1996-97 ήταν η πρώτη χρονιά του Βαγγέλη Μόρα στο ρόστερ της ανδρικής ομάδας του ΑΟΑ, ως επιθετικός, κερδίζοντας και κλήση για την Μικτή παίδων της ΕΠΣΛ. Επίσης προκάλεσε αίσθηση το Σεπτέμβριο του 1996 η μεταγραφή του Γιώργου Κολοβού που επέστρεψε στην ομάδα. Η ομάδα του ΑOA της περιόδου 1996-97 με πρόεδρο το Νίκο Μπαρμπαγιάννη, αποτελούνταν από τους: Κώστα Δάλλα, Ευριπίδη Βακουφτσή (τερματοφύλακες), Θανάση Σαλογιάννη, Μπάμπη Ντόσα (αρχηγός), Θοδωρή Εμμανουήλ, Βασίλη Ζαρκαδούλα , Κλεάνθη Ταυλαρίδη, Τούλιο, Παπαγεωργίου, Μίλτο Ταυλαρίδη, Γιώργο Κολοβό, Γιάννη Κολοβό, Παπαγεωργίου, Παληγιάννη, Πούρικα, Σαγώνα, αλλά και τους νεότερους Βαγγέλη Μόρα, Ηλία Καραγιάννη, Κωστα Παπαρίζο, Τσιουμπέκα, Σούρρα, Σωτάκη, Κώστα Αλεξανδρή. Προπονητής της ομάδας ήταν ο Αντώνης Ζαρκαδούλας  έχοντας στο πλευρό του ως στενό συνεργάτη τον Νίκο Κεχαγιά, και φροντιστής ο Άρης Χαλκιάς.

Η επόμενη σεζόν 1997-98 έκλεισε θετικά για τον ΑΟΑ, με χορηγούς τους Χρήστο Τσακίρη, Γιώργο Παπαρίζο και Νίκο Κυριάζο της ΕΞΑΛΚΟ. Στην εκδήλωση στο κλείσιμο της αγωνιστικής περιόδου στις 29 Μαϊου 1998, μετά από πρόσκληση του Νίκου Μπαρμπαγιάννη έδωσε το παρόν και ο Βασίλης Καραπιάλης του Ολυμπιακού, ο οποίος ήταν γέννημα-θρέμμα της συνοικίας των Αμπελοκήπων. Το 1998-99 ο Φεραίος Γιαννακός ανέλαβε τα τμήματα υποδομής, ενώ στην ανδρική ομάδα συνέχισε με τεχνικό δίδυμο τον Αντώνη Ζαρκαδούλα και τον Τάκη Σουρλατζή, με τους Βαγγέλη Μόρα και Κώστα Παπαρίζο να αγωνίζονται πλέον ως βασικοί.

Την σεζόν 2004-05 ο ΑΟΑ αγωνίζονταν στην Α' ΕΠΣΛ με αξιόλογη παρουσία. Το ρόστερ του 2004-05 ήταν: Κακαρδάκης (τερμ.), Κυρ.Σαχπατζίδης, Ντιντής, Βενέτης, Ραχωβίτης, Π. Νικούλι, Νεμπεγλέρας, Α. Νικούλι, Καραθάνος, Αλ.Βύρης, Τσίλης, Βιλανάκης, Τριτάρης, Παυλίδης. Στις 19 Σεπετμβρίου 2005 ο σύλλογος γιόρτασε 35 χρόνια ιστορίας με εκδήλωση στο γήπεδο των Αμπελοκήπων. Εκεί τιμήθηκε ο Στέλιος Καντώνιας και εν συνεχεία διοικητικοί παράγοντες από το 1970: Γιώργος Πάνος, Γιάννης Μόρας, Μιχάλης Μπατζογιάννης, Στέργιος Σάρρος, Θανάσης Τασιακούλης, Χρήστος Τσικρίκης, ο εκλιπών Λάκης Ζάρκος, Βασίλης Στανίσης, Δημήτρης Στανίσης και τα αδέλφια Δράμη. Προηγήθηκε φιλικός αγώνας παλαιμάχων και νέων του ΑΟΑ.

Η σεζόν 2008-09 ξeκίνησε με νέο προπονητή τον Νίκο Αλεξούλη να αντικαθιστά τον Τάσο Μπεριτζά, και πρόεδρο το Δημήτρη Μόρα (αδελφός του ο Βαγγέλης Μόρας).
Ομως τον Μαϊο του 2009 o AOA υποβιβάστηκε μετά από 15 χρόνια συνεχόμενα στην Α' ΕΠΣΛ. Ο κορμός της ομάδας 2008-09 στην τελευταία παρουσία στην Α' ΕΠΣΛ με προπονητή το Νίκο Αλεξούλη ήταν ο εξής: Μάκης Νατσούλας, Δ. Μπαρμπαγιάννης, Καρασίμος, Π.Μπαρμπαγιάννης, Θωμ.Τούλιος, Β.Μπέλιος, Ξεφτέρης, Τριτάρης, Αχ. Καραγιάννης, Βαλαώρας, Αθανασόπουλος, Αλ.Βυρης.

Ακολουθησαν νέοι υποβιβασμοί και το 2016-17 οι Αμπελόκηποι επέστρεψαν στην Α1 ΕΠΣΛ, δεύτερη τη τάξει κατηγορία. Το ρόστερ της  ομάδας τη σεζόν 2016-17 με προπονητή τον Γιάννη Αλεξούλη αποτελούσαν οι εξής ποδοσφαιριστές: Μαξιακούλης (τερματοφύλακας), Καραούλης, Δόνος Λ., Καραγιάννης, Δούκας, Δόνος Άντ., Καραχάλιος, Λεσάι, Τριτάρης, Τσιάμπας, Κωστομοίρης, Σούμπασης, Γιαννάκης. Τη σεζόν 2023-24 αγωνίστηκε στην Β' ΕΠΣΛ.

## Συνεργασία με τον Άγιαξ
Στις 25 Αυγούστου 2011, ο πρόεδρος των Αμπελοκήπων Ανδρέας Μπαλανίκας υπέγραψε μια πενταετή συμφωνία με τον Άγιαξ στη Λάρισα για μελλοντική συνεργασία και ανάπτυξη των νέων ταλέντων του συλλόγου. Ο πρώην παίκτης των Αμπελοκήπων, Βαγγέλης Μόρας, ενήργησε ως εκπρόσωπος του συλλόγου στη συνέντευξη Τύπου που πραγματοποιήθηκε στη Λάρισα με τον Γιώργο Μακρή, διευθυντή της Ακαδημίας του Άγιαξ στην Ελλάδα, σφραγίζοντας μια συμφωνία που θα επικεντρωνόταν στην ανάπτυξη των νέων παικτών του συλλόγου, ηλικίας 9–15.

## Έδρα
Ο σύλλογος από την ίδρυσή του αγωνίζεται στο Δημοτικό Γήπεδο Αμπελοκήπων  που βρίσκεται δίπλα στον ποταμό Πηνειό. Στην συνοικία των Αμπελοκήπων στεγάζεται και το Εθνικό Στάδιο Αλκαζάρ. Το γήπεδο με χωρητικότητα 400 θεατών και έχει φιλοξενήσει αγώνες Δ΄ Εθνικής από το 1991 έως το 1994, ενώ τα τελευταία χρόνια προστέθηκε και σκέπαστρο κόκκινου χρώματος πάνω από την κεντρική εξέδρα. Τα έργα κατασκευής του γηπέδου των Αμπελοκήπων ξεκίνησαν  το 1986 μετά από πρωτοβουλία κυρίως του τότε προπονητή Αντώνη Ζαρκαδούλα και της διοικητικής τριανδρίας Γεροφώτη-Βενέτη -Ανδρώνη. Θεωρείται ένα από τα πιο ιστορικά και εμβληματικά συνοικιακά γήπεδα της Λάρισας.To Μάιο του 1991 στο γήπεδο των Αμπελοκήπων ο ΑΟΑ πανηγύρισε για πρώτη φορά την άνοδο στην Δ΄ Εθνική.Το 2011 το γήπεδο των Αμπελοκήπων αναικαινίστηκε και φιλοξένησε τις Ακαδημίες του Άγιαξ.

## Τίτλοι και διακρίσεις
* Πρωτάθλημα A' Ε.Π.Σ. Λάρισας : 1990-91
* Πρωτάθλημα B' Ε.Π.Σ. Λάρισας : 2014-15
* Πρωτάθλημα Γ΄ Ε.Π.Σ. Λάρισας : 2013-14

### Διαχρονική πορεία στη Δ' Εθνική

## Ποδοσφαιριστές του ΑΟA σε εθνικές κατηγορίες
Ο Βαγγέλης Μόρας είναι αναμφίβολα ο μεγαλύτερος ποδοσφαιριστής της ιστορίας των Αμπελόκηπων Λάρισας καθώς κατάφερε να γνωρίσει μεγάλες επιτυχίες στο ελληνικό πρωτάθλημα, στη Σέριε Α όπου αγωνίστηκε για σχεδόν 10 χρόνια και στην Εθνική Ελλάδας ποδοσφαίρου. Ο Κώστας Παπαρίζος, πρώην προπονητής της ομάδας, είναι ένας ακόμη ποδοσφαιριστής που ξεκίνησε την καριέρα του από τους Αμπελόκηπους Λάρισας και παρέμεινε μέχρι τα 18 του χρόνια, οπότε και πήρε μεταγραφή στην ΑΕΛ το 1999, ενώ ο Γιώργος Ντάνας ήταν ο πρώτος που είχε φορέσει τη φανέλα των *βυσσινί* τη δεκαετία του '80. Επίσης από τους Αμπελόκηπους είχε ξεκινήσει και ο πρώην παίκτης του ΠΑΣ Γιάννινα, Χρήστος Κατσίφας, o Κυριάκος Σαχπατζίδης που αγωνίστηκε στον Εθνικό Ολυμπιακό Βόλου (2007-08), αλλά και ο Σάκης Κανέλιας που αγωνίστηκε στον Απόλλωνα Λάρισας. Το μεγαλύτερο λάθος της διοίκησης του συλλόγου ήταν η μη υπογραφή του Βασίλη Καραπιάλη το 1979. Παρά το γεγονός ότι μεγάλωσε στη γειτονιά των Αμπελοκήπων και προκάλεσε το έντονο ενδιαφέρον των , τελικά υπέγραψε σε έναν άλλο τοπικό σύλλογο, τον Τοξότη Λάρισας σε ηλικία 14 ετών Στις αρχές της δεκαετίας του '90 υπέγραψαν για τον ΑΟΑ σημαντικά ονόματα του Λαρισινού ποδοσφαίρου όπως ο επιθετικός Γιώργος Κολοβός που αναδείχθηκε πρωταθλητής Ελλάδος με την ΑΕΛ το 1988 και ο αμυντικός Μπάμπης Ντόσας, κυπελλουχος το 1985. Στην πιο πρόσφατη ιστορία του (μετά το 2000) έχουν αγωνιστεί στην ομάδα εξίσου γνωστοί ποδοσφαιριστές όπως o Τάσος Μπεριτζάς,  και ο επιθετικός Γιώργος Λιάπης που υπέγραψε το 2003 από την ΑΕΛ.Απο τον ΑΟ παντως ξεκίνησε την καριέρα του ως τερματοφύλακας και ο Αλέξης Nικούλης που σημείωσε χατ-τρικ με εκτελέσεις φάουλ στις 10 Οκτωβρίου 2010 στην αναμέτρηση του Οικονόμου με τον Απόλλωνα Λάρισας (4-1) για τη Δέλτα Εθνική, μία επίδοση που αποτελεί ρεκόρ. Αξιο αναφοράς και το ντεμπουτο του Κλεάνθη Ταυλαρίδη στη Δ΄ Εθνική 1993-94 σε ηλικία μόλις 13 ετών. O Ταυλαρίδης αγωνίστηκε στη μικτή ΕΠΣΛ νέων και στον Απόλλωνα Λάρισας.

### Διακεκριμένοι παίκτες
*  Βαγγέλης Μόρας
*  Κώστας Παπαρίζος
*  Μπάμπης Ντόσας
*  Γιώργος Κολοβός
*  Γιώργος Λιάπης 
*  Μάκης Αλεξούδης
*  Γιώργος Ντάνας 
*  Κώστας Δάλλας 
*  Κλεάνθης Ταυλαρίδης
*  Γιάννης Κολοβός
*  Αλέξης Νικούλης
*  Μίλτος Ταυλαρίδης
*  Μίμης Τσακμακίδης 
*  Ανδρέας Βλαχόπουλος
*  Ευριπίδης Βακουφτσής
*  Θοδωρής Εμμανουήλ 
*  Ντέιβιντ Ραμόν ντε λα Ρόσα 

### Διακεκριμένοι προπονητές
*  Νίκος Βλαχούλης 
*  Γιάννης Αλεξούλης
*  Τάσος Μπεριτζάς 
*  Φεραίος Γιαννακός
*  Τάκης Σουρλατζής 
*  Μιχάλης Μπίζιος
*  Αντώνης Ζαρκαδούλας  

### Πρόεδροι
*  Νίκος Μπαρμπαγιάννης 
*  Ανδρέας Μπαλανίκας  
*  Δημήτρης Μόρας 
*  Βαγγέλης Μόρας

**Σύνθεση Ομάδας 2024-25** 

## Τμήμα καλαθοσφαίρισης
Ο Α.Ο. Αμπελοκήπων διέθετε και τμήμα μπάσκετ που αγωνίζονταν στα πρωταθλήματα της ΕΣΚΑΘ. Εδρα ήταν το κλειστό γυμναστήριου του 12ου γυμνασίου Αμπελοκήπων.

## Υποστηρικτές
Η βάση των φιλάθλων του συλλόγου βρίσκεται κυρίως στη συνοικία των Αμπελοκήπων αλλά και τη γειτονική του Παπασταύρου, ενώ είναι η τέταρτη Λαρισινή ομάδα σε ακολούθους στα μέσα κοινωνικής δικτύωσης μετά την ΑΕΛ, τον Απόλλωνα Λάρισας και τον Ηρακλή Λάρισας .

## Παραπομπές


## Πηγές
* 
* 

Κατηγορία:Αθλητικοί σύλλογοι Λάρισας
Κατηγορία:Ιδρύσεις αθλητικών συλλόγων το 1970
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1970